પાઠ 1
સૃષ્ટિની રચના
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	1, 2, 3

	હેતુ
	શીખવવું કે આપણે જે જગતમાં રહીએ છીએ તે ઈશ્વરે બનાવ્યું છે.

	શિક્ષકની તૈયારી
	પાઠ તૈયાર કરવામાં ઈશ્વર તમને મદદ કરે તે માટે પ્રાર્થના કરો. પછી ઉત્પત્તિ 1:1-25 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	ઉત્પત્તિ 1:1
આરંભમાં ઈશ્વરે વિશ્વનું સર્જન કર્યું. (નોંધ: વિશ્વ એટલે પૃથ્વી અને આકાશ)



પાઠની યોજના
પ્રસ્તાવના
વર્ગને કહો કે તેઓ પોતાના હાથ આંખો પર મૂકે. તેમને શું દેખાય છે? કંઈ નહિ. ફક્ત અંધારું છે.
પાઠના મુખ્ય મુદ્દાઓ
ઉત્પત્તિ પ્રકરણ 1 ની વાર્તા ક્રમ જાળવીને તમારા પોતાના શબ્દોમાં કહો. સૃષ્ટિના પહેલા બે દિવસનું કાર્ય વાર્તા કેવી રીતે કહી શકાય તેના ઉદાહરણ તરીકે આપેલ છે.
	1.ચિત્ર 1 બતાવો. ઈશ્વરે સર્જન શરૂ કર્યું તે પહેલાં બધું અંધકાર અને અરાજકતા જેવું હતું. જ્યારે બધે અંધારું હતું, ત્યારે ઈશ્વરે કહ્યું, “દિવસનું અજવાળું થાઓ.” દિવસનું અજવાળું ઉત્પન્ન થયું. બધે અજવાળું હતું અને અંધારું ન હતું. ઈશ્વરે જે બનાવ્યું તેનાથી તે ખૂબ પ્રસન્ન થયા. પહેલા દિવસે દિવસે અજવાળું અને રાત્રે અંધારું હતું.
	2.બીજા દિવસે ઈશ્વરે પૃથ્વીને આકાર આપ્યો. તે નારંગી જેવી છે (જો શક્ય હોય તો વર્ગને નારંગી બતાવો). તેમણે પૃથ્વીને આકાશથી અલગ કરી. આકાશ એટલે પૃથ્વીની ઉપરની જગ્યા.
પાઠ આગળ વધે તેમ શિક્ષક બીજા દિવસોમાં શું બનાવાયું તેનું વર્ણન કરશે. બાઇબલ કરે છે તેમ પુનરાવર્તન કરો કે ઈશ્વર જે બનાવાયું તેનાથી પ્રસન્ન હતા. તે સારું હતું.
	3.જમીન, સમુદ્ર, વનસ્પતિ અને વૃક્ષો.
	4.સૂર્ય, ચંદ્ર અને તારાઓ.
	5.પક્ષીઓ અને માછલીઓ.
	6.પ્રાણીઓ. ચિત્ર 3 બતાવો. વર્ગને પૂછો કે તેઓ શું જોઈ શકે છે. ઈશ્વરે આ બધું સૌંદર્ય બનાવ્યું છે.
પુનરાવર્તન
કેન્દ્રીય સત્ય પર ભાર મૂકીને પાઠનો ટૂંકો ફરી અભ્યાસ કરો. એવા પ્રશ્નો પૂછો જેનાથી બાળકો બતાવી શકે કે તેમણે પાઠ સમજ્યો છે.
મુખપાઠની કલમ શીખવો
બાળકો કલમ શીખે ત્યારે ચિત્ર 3 વર્ગ સામે રાખો.
પાઠ પ્રત્યે આપણો પ્રતિભાવ
બાળકોને ઈશ્વરે આપણા આનંદ માટે અને સંભાળ રાખવા માટે બનાવેલા અદ્ભુત અને રોમાંચક જગત માટે ઈશ્વરની સ્તુતિ અને આભાર માનવામાં મદદ કરો. આપણે આ કેવી રીતે કરી શકીએ? વર્ગને જાતે થોડાં ઉદાહરણો આપવા કહો. કેટલાંક સૂચનો:
એક વૃક્ષ કાપો ત્યારે 2 વૃક્ષો વાવો.
તમે વાપરી લીધેલું પાણી છોડ પર રેડો.
શાકભાજીની છાલ અને રાખનું ખાતર બનાવો.
તૂટેલા કાચ જેવો કચરો ખાસ જગ્યાએ મૂકો.

